6.0 โครงการในอนาคต

1.  โครงการขยายการดำเนินงาน

  จากการที่บริษัทได้เสนอขายทุนสามัญเพิ่มทุนแก่นักลงทุนในวงจำกัดและประชาชนทั่วไปในปี 2544
  ทำให้ในปัจจุบันบริษัทฯ สามารถปรับปรุงและพัฒนาการดำเนินงานในด้านต่างๆ
  ตามแผนงานต่อไปนี้

-   มีการพัฒนาระบบห้องสมุดและฐานข้อมูล (Digitised format)

-   มีการประยุกต์เชื่อมโยงธุรกิจพาณิชย์อิเล็กทรอนิกส์ (E-Commerce)
    กับสายผลิตภัณฑ์บริการที่บริษัทฯ มีอยู่เพื่อพัฒนาให้เกิดประโยชน์ยิ่งขึ้น เช่น
    ฝ่ายสื่อสิ่งพิมพ์และออนไลน์ ขณะนี้ได้นำเสนอผลิตภัณฑ์ผ่านเว็บไซต์ของบริษัทฯ

-   พัฒนาแผนงานการตลาดเพื่อผลักดันเข้าสู่ธุรกิจพาณิชย์อิเล็กทรอนิกส์ ดังนี้

-   นำข้อมูลที่บริษัทฯ มีอยู่ในห้องสมุดมาใช้ก่อให้เกิดรายได้

-   กำหนดโอกาสการลงทุนทางธุรกิจ

  บริษัทฯ ยังคงมีการพัฒนาแผนการตลาดตลอดเวลาซึ่งนำโดยแผนกพัฒนาธุรกิจ

-   จัดตั้งคณะกรรมการการลงทุนเมื่อวันที่ 10 พฤศจิกายน 2544
    เพื่อพิจารณาและพัฒนาโอกาสการลงทุน

  ธุรกิจหลักของบริษัทฯ คือการให้คำปรึกษาแก่ธุรกิจทั้งภาครัฐและภาคเอกชน
  ซึ่งสามารถพิสูจน์ด้วยผลงานอันเป็นที่ยอมรับจากลูกค้าตลอดมา
  ดังนั้นเพื่อบรรลุวัตถุประสงค์ดังกล่าวบริษัทฯ ได้จัดเตรียมแผนงานเป็น 3 ขั้น ดังต่อไปนี้

  ขั้นที่ 1 ขยายธุรกิจที่มีอยู่โดยการปรับงปรุงและพัฒนาสายผลิตภัณฑ์บริการที่มีอยู่เดิม
  โดยเน้นในส่วนของธุรกิจพาณิชย์อิเล็กทรอนิกส์และเทคโนโลยีสารสนเทศ
  ที่มีต่อการให้บริการในสายงานนั้นๆ และในเวลาเดียวกันนำเสนอแผนงานและการจัดการที่ดีขึ้น

  ฝ่ายที่ปรึกษาทางธุรกิจ (Business Consulting Division)

นอกเหนือจากการพัฒนาสายงานหลัก คือ การให้คำปรึกษาการเข้าสู่ธุรกิจ (Market entry) และ
การให้คำปรึกษาเชิงกลยุทธ์ (Strategic research) บริษัทฯ
มีแผนงานในการพัฒนาการให้คำปรึกษาด้านการบริหารโซ่อุปทาน (SCM) ซึ่งในขณะนี้บริษัทฯ
ได้ร่วมทุนกับกลุ่ม Logistics Bureau ประเทศออสเตรเลีย จัดตั้งบริษัท ลอจิสติกส์ บูโร
(เอเชีย) จำกัด และบริษัทฯ ได้ถือหุ้นในสัดส่วนร้อยละ 35.00 ของทุนชำระแล้ว

นอกจากนี้บริษัทฯ มีแผนในการพัฒนาการให้บริการคำปรึกษาในการจัดหาทำเลที่ตั้งโครงการ
(Manufacturing Site Selection) ซึ่งจะทำให้บริษัทฯ
เป็นศูนย์รวมการให้บริการแบบครบวงจรแก่นักลงทุนต่างชาติที่ต้องการจัดตั้งโรงงานเพื่อลงทุนในประเทศไทย
โดยบริการด้านนี้บริษัทฯ ได้เริ่มมีการให้บริการในด้านนี้แล้ว

  ฝ่ายงานวิจัยนโยบายรัฐ (Policy Research Department)

  บริษัทฯ ได้พัฒนาความรู้ ความเข้าใจ
  และฐานลูกค้าในแถบภูมิภาคเอเชียเพื่อเป็นข้อมูลในการผลิตงานวิจัยนโยบายรัฐ และผลิตภัณฑ์อื่นๆ
  ที่เกี่ยวข้อง ซึ่งการบริการจะไม่จำกัดเฉพาะในแถบภูมิภาคอาเซียน (ASEAN)
  และอนุภูมิภาคแม่น้ำโขง (GMS) เท่านั้นแต่จะขยายไปในระดับโลก
  โดยใช้เทคโนโลยีสารสนเทศเป็นเครื่องมือในการให้บริการต่างๆ
  เช่นงานวิจัยเพื่อพัฒนาผู้ประกอบการ (Entrepreneur)
  การเสริมสร้างความแข็งแกร่งของสมาคมทางธุรกิจ (Business association
  strengthening) งานวิจัยระดับอุดมศึกษา
  การเข้ารับการส่งเสริมการลงทุนจากคณะกรรมการส่งเสริมการลงทุน งานวิจัยด้านอุตสาหกรรม
  วิทยาศาสตร์ เทคโนโลยีและการแข่งขัน และการให้บริการข้อมูลต่างๆ

  ฝ่ายวิจัยการตลาด (Market Research Department)

  บริษัทฯ มีโครงการในการพัฒนาผลิตภัณฑ์หลักของแผนก
  (งานวิจัยอุตสาหกรรมและงานสำรวจตลาด)
  โดยการนำระบบการสัมภาษณ์ทางโทรศัพท์ที่ใช้คอมพิวเตอร์สนับสนุนงาน (CATI-based)
  เพื่อใช้ในรวบรวมข้อมูลที่ได้จากการสัมภาษณ์ทางโทรศัพท์
  ซึ่งได้เลื่อนการติดตั้งระบบดังกล่าวตามแผนงานจากปี 2545 ออกไป
  เนื่องจากยังมีงานวิจัยเชิงสำรวจไม่มากพอ โดยระบบดังกล่าวช่วยในการสร้างตารางข้อมูลสถิติ
  ซึ่งเป็นการเพิ่มประสิทธิของบริษัทฯ ในระยะยาว

  ในการขยายตลาดเข้าสู่ประเทศอื่นๆ ในแถบภูมิภาค บริษัทฯ
  ได้สร้างจุดแข็งโดยการพัฒนาผลิตภัณฑ์ในปัจจุบันร่วมกับสถาบันวิจัย
  และองค์กรที่ปรึกษาในประเทศแถบภูมิภาคเอเชียและเอเชียตะวันออก
  โดยได้เข้าร่วมเป็นพันธมิตรทางธุรกิจกับ Mitsubishi Research Institute
  ซึ่งเป็นองค์กรชั้นนำที่ก่อตั้งในประเทศญี่ปุ่นและเน้นการทำงานให้กับรัฐบาลญี่ปุ่นและได้รับการสนับสนุนด้านการเงินจากสถาบันระดมทุนเอกชน
  (Private funding institutions)

  ฝ่ายสื่อสิ่งพิมพ์และธุรกิจออนไลน์ (Publications and Online Services Department)

  บริษัทฯ ตระหนักว่าผลิตภัณฑ์ หนังสือทำเนียบธุรกิจ (Business Directories)
  ซึ่งเป็นรายได้หลักของแผนกนี้จะลดน้อยลง นอกจากนี้จากการที่บริษัทฯ
  ได้ซื้อกิจการธาราสยามทำให้บริษัทฯ
  ได้พัฒนาผลิตภัณฑ์ของแผนกเพื่อให้สามารถขยายตลาดให้เข้ากับลักษณะงานด้านอื่นๆ ของบริษัทฯ
  โดยขณะนี้เน้นในงานวิจัยขั้นสูง
  และพัฒนาวารสารที่เป็นผลิตภัณฑ์เดิมของธาราสยามให้มีคุณภาพมากยิ่งขึ้น

  ขั้นที่ 2 ในขั้นนี้บริษัทฯ จะขยายการให้บริการที่มีอยู่ไปสู่ขอบเขตในระดับภูมิภาค
  ซึ่งเป็นส่วนที่ต้องการเงินทุน ซึ่งการขยายไปสู่ภูมิภาค บริษัทฯ
  ได้เลื่อนออกไปเนื่องจากเศรษฐกิจโลกที่มีแนวโน้มถดถอย
  และนำผลงานวิจัยเสนอผ่านธุรกิจเทคโนโลยีสารสนเทศ เช่น
  การจำหน่ายผลงานวิจัยการตลาดผ่านทางเว็บไซท์ ซึ่ง ณ ขณะนี้ บริษัทฯ
  ได้พัฒนาผลงานวิจัยภาคอุตสาหกรรมด้านเทคโนโลยีสารสนเทศนำเสนอผ่านทางเว็บไซท์

  ขั้นที่ 3 ภายหลังจากที่ผลิตภัณฑ์บริการที่มีอยู่ได้พัฒนาและเสนอผ่านธุรกิจพาณิชย์อิเล็กทรอนิกส์
  ในขั้นนี้บริษัทฯ มุ่งเน้นที่จะลงทุนในธุรกิจวิจัย และที่ปรึกษา
  ที่ซึ่งสอดคล้องกับธุรกิจพาณิชย์อิเล็กทรอนิกส์และเทคโนโลยีสารสนเทศ โดยขณะนี้ บริษัทฯ
  ได้รับหุ้นของ บริษัท ควอมเนท (ประเทศไทย) จำกัด หรือ “คิวไทย” คิดเป็นสัดส่วนร้อยละ
  24.99 ของทุนชำระแล้ว
  โดยคิวไทยเป็นผู้ผลิตและจำหน่ายข่าวสารและข้อมูลภาษาไทยทางด้านการเงินผ่านทางเว็บไซต์
  www.Qhtai.com และผ่านทางเครือข่ายอื่นๆ ภายใต้เครื่องหมายทางการค้า ข่าวสารคิวไทย
  (“Qthai News“)
  ซึ่งเป็นการร่วมทุนระหว่างผู้เชี่ยวชาญของประเทศไทยทางด้านการเงินที่มีประสบการณ์และบริษัท
  ควอมเนท จำกัด
  หนึ่งในบริษัทชั้นนำทางด้านข่าวสารทางด้านการเงินและบริการด้านการเงินผ่านอินเตอร์เน็ตของประเทศฮ่องกง

  การลงทุนในครั้งนี้จะเป็นการยกระดับการบริการด้านข้อมูลทางภาษาไทยของบริษัทฯ
  ซึ่งเป็นก้าวที่สำคัญสำหรับการก้าวเข้าสู่ตลาดที่ใช้ภาษาไทย นอกจากนี้ยังทำให้บริษัทฯ
  สร้างความสัมพันธ์ที่ดีกับบริษัท ควอมเนท จำกัด
  ซึ่งจดทะเบียนในตลาดหลักทรัพย์ของประเทศฮ่องกง เนื่องจากกลายเป็นผู้ถือหุ้นของบริษัทฯ

1.  โครงการขยายด้านการลงทุน

    1.  วัตถุประสงค์

  วัตถุประสงค์การลงทุนในเบื้องต้นของบริษัทฯ ซึ่งคณะกรรมการการลงทุนได้กำหนดนโยบายไว้ดังนี้

-   การลงทุนในบริษัทชั้นนำด้านธุรกิจข้อมูล ความรู้ งานวิจัย ธุรกิจพาณิชย์อิเล็กทรอนิกส์
    และธุรกิจอื่นๆ ซึ่งส่วนใหญ่จะอยู่ในประทศไทย โดยมุ่งเน้นในด้านธุรกิจสู่ธุรกิจ (Business
    to Business Solutions) และการลงทุน ซึ่งขณะนี้บริษัทฯ ได้ลงทุน ในบริษัท ธาราสยาม
    จำกัด บริษัท ลอจิสติกส์ บูโร (เอเชีย) จำกัด และบริษัท

  ควอมเนท (ประเทศไทย) จำกัด

-   ประมาณการผลตอบแทนแบบทบต้นในอัตราเกินกว่าร้อยละ 25 ต่อปี
    แต่อย่างไรก็ตามอาจจะแตกต่างขึ้นอยู่กับภาวะเศรษฐกิจ

  โอกาสในการร่วมลงทุนกับกลุ่มลูกค้า และผู้ถือหุ้นของบริษัทฯ จะถูกพิจารณาเป็นกรณีไป

  บริษัทฯ ได้เล็งเห็นโอกาสในการลงทุนหลายประการด้วยกัน ดังนี้

-   ลงทุนในหน่วยงานวิจัยและงานสิ่งพิมพ์ภายในประเทศ
    โดยร่วมกับบริษัทที่มีชื่อเสียงทางด้านนี้ทั้งในประเทศและต่างประเทศ ตัวอย่าง บริษัทฯ
    ได้ซื้อกิจการกลุ่มบริษัทธาราสยาม

-   การร่วมทุนกับบริษัทที่ปรึกษาด้านการบริหารโซ่อุปทาน (SCM) ในประเทศออสเตรเลีย
    ซึ่งจะทำให้บริษัทฯ ขยายเข้าสู่การให้บริการที่ปรึกษาด้านโลจิสติกส์ (Logistic
    consulting services)
    โดยให้บริการแก่ธุรกิจที่มีการกระจายสินค้าเป็นเครือข่ายอย่างกว้างขวาง ซึ่งปัจจุบันบริษัทฯ
    ถือหุ้นในบริษัท ลอจิสติกส์ บูโร (เอเชีย) จำกัด ประมาณร้อยละ 35
    ของทุนจดทะเบียนเรียกชำระแล้วโดยจะเป็นเงินลงทุนประมาณ 1.4 ล้านบาท

-   การจัดทำเว็บไซท์เพื่อให้บริการการด้านข้อมูลทางการเงินในภาษาไทย โดยขณะนี้ บริษัทฯ
    ได้เข้าถือหุ้นของ บริษัท ควอมเนท (ประเทศไทย) จำกัด หรือ “คิวไทย” จำนวน 724,710
    หุ้น หรือร้อยละ 24.99 เปอร์เซ็นต์ ของทุนชำระแล้ว

  นอกจากนี้การลงทุนในด้านในบริษัทอื่นอยู่ในระหว่างพิจารณา

ข้อควรพิจารณา

  ในเบื้องต้นบริษัทฯ จะใช้เงินสดในการเข้าซื้อกิจการ นอกจากนี้บริษัทฯ
  อาจพิจารณาในการที่จะออกหุ้นสามัญใหม่ให้แก่ผู้ขายกิจการ

เงื่อนไข

  บริษัทฯ มีจุดมุ่งหมายลงทุนในบริษัทที่มีลักษณะ ดังนี้

-   การให้บริการและพัฒนาข้อมูลที่มีแนวโน้มของมูลค่าหุ้นที่สูงขึ้น

-   มีการบริหารและการจัดการที่ดี

-   มีการบริการหรือผลิตภัณฑ์ที่สามารถนำมาประยุกต์ใช้ได้กับตลาดในประเทศไทย

-   ช่วยเพิ่มศักยภาพให้กับผลิตภัณฑ์ที่มีอยู่ของบริษัทฯ

-   มีกลยุทธ์ในการแก้ปัญหาที่เหมาะสมและเป็นไปได้